  Майя Бывальцева Сергей Задорожный Удмуртилэн шоркарысьтыз администрацилэн тӧроезлэн нырысетӥ воштӥсеныз юнматэмын, ивортэмын муниципалитетлэн сайтаз. Тӧролэн жилищно-коммунальной возёсъя азьвыл воштӥсез та интыуже администрациысь арня талэсь азьло кошкем Ильдар Бикбулатов интые лыктӥз. Жилищно-коммунальной возёсъя ужпумъёсты Кар кивалтэтын табере чаклалоз Сергей Чернышев, нош Жилищно-коммунальной управлениен кивалтоз Ольга Симакова. ВАТСАН Задорожный Сергей Павлович. Вордӥськиз 1958-тӥ арын Германиын.   Дышетскемез вылӥ. 1981-тӥ арын Новосибирскысь электротехникая институтэз «Электрические системы» ӧнеръя йылпумъяз.   1981–1986 аръёсы — «Ижсталь» заводын рабочей ӧнеръёсъя ужаз.   1986–1990 аръёсы — комсомол огазеяськонын быръёно интыосын ужаз.  1990–1998 аръёсы — Ижкарысь коммерци предприятиосын кивалтӥсь луыса ужаз.   1998–2002 аръёсы — «Ижкомбанк» коммерци банклэн Кивалтӥсьёсызлэн кенешсылэн тӧроезлэн воштӥсез. 2002–2012 аръёсы — «Удмуртский хладокомбинат» огазеяськонлэн кивалтӥсез.  2011–2012 аръёсы — Пермьысь «Созвездие» хладокомбинатлэн кивалтӥсезлэсь ужзэ быдэсъяз. 2012-тӥ арын — «КОМОС ГРУПП» огазеяськонлэн кивалтӥсезлэн воштӥсез — вице-президент. 2013–2015 аръёсы — «РП «ГЭМ» огазеяськонлэн кивалтӥсезлэн азинсконъя воштӥсез, Красноярск. 2015-тӥ арын — «Лаборатория «Аккорд-Медиация» огазеяськонлэн кивалтӥсез.   2015–2018 аръёсы — Ижкар администрацилэн тӧроезлэн жилищно-коммунальной возёсъя воштӥсез.  2018-тӥ арын 29-тӥ толшорысен — Ижкар администрацилэн тӧроезлэн нырысетӥ воштӥсез. Тегъёс: Ижкар Удмуртия СергейЗадорожный  